Heiki Pisuke

Elulugu

Heiki Pisuke on spordipedagoog [[Alfred Pisuke'se /1929 - 2010/ ja Valentina Pisuke'se poeg. 
Euroopa Komisjoni osakonnajuhataja ja Tartu Ülikooli õigusteaduskonna külalisprofessor.
Lõpetas aastal 1973 Tartu 2. Keskkooli (Miina Härma Gümnaasium), 1978 TÜ õigusteaduskonna cum laude, 1981 aspirantuuri, õiguskandidaat (1984, Leningradi Ülikool), väitekiri "Правовое регулирование архитектурной деятельности". Oli 1981–1986 TÜ õigusteaduskonna tsiviilõiguse ja -protsessi kateedri õpetaja, 1986–1988 vanemõpetaja, 1988–1992 dotsent, 1989–1991 ka välissuhtlemise õigusprobleemide labori asutaja juhataja, 1992–1995 õigusteaduskonna rahvusvahelise eraõiguse professor, 1995–1997 erakorraline professor, 1996–2002 Eraülikooli Õigusinstituudi korraline professor, intellektuaalse omandi ja rahvusvahelise eraõiguse õppetooli juhataja, teadusprorektor, 1997–2002 ka TÜ külalisprofessor, 2002– TÜ õigusinstituudi intellektuaalse omandi õiguse korraline professor, 2003–04 direktori kohusetäitja, aastast 2005 eraõiguse osakonna juhataja. Ühtlasi oli 1991–1994 kultuuriministri nõunik autoriõiguse küsimustes, 1995–1997 Justiitsministeeriumi rahvusvahelise õiguse osakonna juhataja, 1997–2003 justiitsministri nõunik. 1991 - 1994 kolme kultuuriministri nõunik autoriõiguse küsimustes. Stažeerinud külalisteadurina Harvardi (1986–87), Londoni (1992–93), Uppsala (1992, 1998), Edinburghi (1998) ülikoolis, Stockholmi Majandusülikoolis (1993, 1995), Belgia Université Catholique de Louvainis (1997), Max Plancki Patendi-, Autoriõiguse ja Konkurentsiõiguse Instituudis Münchenis (2000) ja Salzburgi Seminaris (1995), pidanud loenguid Uppsala, Århusi ja Lapi ülikoolis, Soome Avaliku Halduse Instituudis (FINTRA). Töötanud ELi programmide raames juhteksperdina Ukrainas ja Türgis.
Õpetanud Rooma eraõiguse aluseid, rahvusvahelist eraõigust, intellektuaalset omandit, autoriõigust, tsiviilõiguse üldosa; koostanud õppevahendeid ja õigusaktide kogumikke. Kolme õigusteaduste doktori teaduslik juhendaja. Juhendanud ka hulgaliselt magistri-, diplomi- jm uurimistöid.
Alates 2008. aastast töötab Euroopa Liidu institutsioonides Brüsselis ja Luxembourgis. 2008 - 2017 - Euroopa Liidu Nõukogu eesti keele tõlkeosakonna juhataja. Alates 2017 Euroopa Komisjoni kirjaliku tõlke peadirektoraadi (DGT) eesti keele osakonna juhataja.

Teadustöö

Uurimisvaldkonnad: intellektuaalne omand (eriti autoriõigus), rahvusvaheline eraõigus, tsiviilõigus, EL õigus, tarbijakaitse. Olnud 7 Eesti Teadusfondi (ETF) grandi hoidja, ELi ja justiitsministeeriumi finantseeritud uurimisprojektide juht, Eesti Teadusfondi (ETF) ja TKN sotsiaalteaduste ekspert. Põhiseaduse ekspertkomisjoni liige (1996–98). Osalenud õigusloomes, peamiselt autori- ja tsiviilõiguse alal, sh autoriõiguse töögrupi juhataja (1991 - 1994). Välja töötanud mitmeid riiklike arengukavade eelnõusid ja olnud mitme valitsuskomisjoni liige (sh ELga ühinemise perioodil Kõrgemate Ametnike Nõukogu, Põhiseaduse juriidilise ekspertiisi komisjon jt). Aastast 1997 autoriõiguse asjatundjate komisjoni liige. Olnud 1989–92 TÜ välissuhtlemise õigusprobleemide labori publikatsioonide sarjas ilmunud 8 kogumiku toimetaja, "Õigusinstituudi Toimetiste" koostaja, aastast 2003 "Intellektuaalse Omandi Infokirja" toimetaja, mitme välismaise ajakirja toimetuskolleegiumi liige ja Eesti korrespondent. 
Osalenud rahvusvahelistel läbirääkimistel, sh Berni kirjandus- ja kunstiteoste kaitse konventsiooniga taasühinemisel (Eesti volitatud läbirääkija), õigusabilepingute sõlmimisel, EL-ga ühinemise protsessis (1992 - 2003), olnud EV välisdelegatsioonide ja 2001–04 mitme rahvusvahelise ekspertgrupi liige, sh Euroopa Komisjoni High Level Expert Group on Intellectual Property, rahvusvahelise eraõiguse ja intellektuaalse omandi rahvusvahelise ekspertgrupi (2005–), Euroopa tarbijaõiguse ekspertgrupi (1998–2001)) ja mitme rahvusvahelise võrgustiku liige (aastast 2005), International Association for the Advancement of Teaching in Intellectual Properity (ATRIP) liige (1993–95 juhatuse liige), Rahvusvahelise Õiguse Assotsiatsiooni (ILA) liige (1996–98, 2000–04 Eesti haru asepresident), Eesti Akadeemilise Õigusteadlaste Seltsi liige (1992, 1993–97 juhatuse liige), Eesti Autorite Ühingu asutajaliige (1991), Eesti Advokatuuri liige (1995 ja 2004), Euroopa Õiguse Assotsiatsiooni Eesti haru asutajaliige (2004).
ÜRO IAMLADP Universities' Contact Group'i liige (2010 - 2017). 
Oli üks EV ametlikke kandidaate Euroopa Inimõiguste kohtu kohtuniku kohale (2004).
Valgetähe IV klassi teenetemärk (2004). 
Üle 150 teadus- jm trükise.